Pécs-Baranyai Kereskedelmi és Iparkamara

Horeca, Gastrofood, Enoexpo 2021 - hibrid nemzetközi üzletember találkozó
2021-11-03 - 2021-11-16 | Online
Lengyelország legejelentősebb HORECA rendezvényén élőben és online is várják a résztvevőket az Enterprise Europe Network szervezésében megvalósuló üzletember találkozón!

A lengyelországi élelmiszer- és szállodaipar első számú rendezvénye alatt szervezett üzletember találkozón idén kiemelt szerepet kapnak a borászat képviselői is.
Témák:

élelmiszer- és borturizmus
élelmiszer- és italgyártás: hagyományos, bio, „mentes”, funkcionális stb.
fagyasztott élelmiszerek
fagylaltok, tejtermékek
gabonafélék, tészta, liszt alapú termékek
gyümölcsök és zöldségek (friss, szárított, tartósított)
vendéglátóipari eszközök, kiegészítők
szállodai eszközök, felszerelések

A rendezvényre hibrid formában kerül sor; az üzletember találkozók 2021. november 3-5. között élőben zajlanak, online formában pedig 2021. november 3-16. között lesz lehetőség tárgyalásokat folytatni.
A rendezvényre történő regisztráció díjmentes, de előzetes regisztrációhoz kötött:
REGISZTRÁCIÓ

Értékteremtés az agrobiomasszában - virtuális partnerkereső és webinárium
2021-11-03 10:00 - 2021-11-04 16:00 (Europe/Helsinki) | Online
Második alkalommal kerül megrendezésre az „Értékteremtés az agrobiomasszában” virtuális partnerkereső esemény és webinárium. Az esemény középpontjában az áll, hogy hogyan lehet értéket teremteni az agrobiomasszából és az élelmiszertermelésből származó mellékáramlatokból.
Az esemény fő témái:

Megújuló energiatermelés
Biofinomítás
Agrobiomassza-termelés
Logisztika és kezelés

A sikeres részvétel 5 legfontosabb célkitűzése:

Találkozzon partnerekkel és ügyfelekkel
Találja meg a szükséges technológiai megoldásokat
Vásárlások vagy projektek előkészítése
Új beszállítókkal való találkozás
Tájékozódjon a legújabb trendekről

A részvétel ingyenes.
A részletes program ITT tekinthető meg.
Regisztrálni itt lehet: REGISZTRÁCIÓ

Indulj el! - „Felkészülés a sikeres külpiacra lépésre ”
2021-11-03 14:00 - 15:30 | Online
A HEPA Exportőrök Klubja Online soron következő rendezvényének középpontában, melyet a Google Magyarországgal közös szervezésben valósít meg a hazai KKV-k sikeres külpiaci megjelenése áll. A programon többek között azokkal a kérdésekkel foglalkoznak, amelyek sikeressé tehetik vállalkozását a külpiacon, beindíthatják és segíthetik cége növekedését és fejlődését a határokon túl.

– Mire van szükség az export stratégia felépítéséhez?
– Mely termékkel és mely célpiacon jelenjünk meg és milyen értékesítési csatornát válasszunk? Mennyibe kerül mindez?
– Milyen segítséget kaphatunk mindehhez a Google Market Finder szolgáltatástól és a HEPA-tól?
– Mi a SEO jelentése? Hogyan zajlik a keresőoptimalizálás? Miért fontos ezzel foglalkozni a külföldi terjeszkedés tervezésekor?
REGISZTRÁCIÓ
Szakértő vendégek:

Vadász Illés, Industry Manager, Google Magyarország
Kocsis Péter, Igazgatóhelyettes, Exportfejlesztés Támogatás, HEPA Magyar Exportfejlesztési Ügynökség NZrt.
Kiss Tamás, Google Certified Trainer, Grow with Google program

Az esemény díjmentes, viszont regisztrációhoz kötött. Regisztrálni az alábbi linken lehet: https://events.withgoogle.com/exportorok-klubja/registrations/new/
Kérdéseiket előzetesen az exportakademia@hepa.hu email címen is feltehetik.

FARMAFORUM 2021 - személyes üzletember találkozó
2021-11-04 | Madrid, Spanyolország
Az Enterprise Europe Network nemzetközi üzletember találkozót szervez a spanyolországi Madridban, melynek fő célja az érintett iparágakban érdekelt vállalatok közötti kapcsolatteremtés és együttműködés előremozdítása.
Érintett szektorok:

Gyógyszerészet
Egészségipar
Kozmetikai ipar
Bio-szektor (logisztika, szabályzás, gyártás, minőségbiztosítás)

A részvétel ingyenes, de előzetes regisztrációhoz kötött.
A rendezvény időbeosztása megtekinthető ITT.
Regisztrálni itt lehet:
REGISZTRÁCIÓ

i-Days 2021 innovációs ötletverseny - idén élőben (is)!
2021-11-04 | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
2021 november 4-én a Pécsi Tudományegyetem ÁOK Transzdiszciplináris Kutatások Intézete az Európai Innovációs és Technológiai Intézettel együttműködésben ismét megrendezi a tavaly nagy sikerrel zárult Innovation Days elnevezésű ötletversenyét.

Ha unod az örökös sorban állást, tolongást az orvosi rendelőkben, ha unod, hogy hiába mész időpontra biztos, hogy várnod kell; ha eleged van abból, hogy ahány ajtón bemész annyiszor kell elmondanod, hogy miért jöttél, mi a panaszod; ha szeretsz kütyüzni, csatlakozni, böngészni és szívesen látnál okos eszközöket az egészségügyi intézmények minden sarkában; ráadásul tele vagy ötletekkel, csak senki nem hallgat meg, akkor itt a lehetőség, hogy tegyél ez ellen! Az egészségügynek szüksége van rád!
Idén 5 olyan kihívásra keresünk megoldást, amely mind valós igényen alapul:
Bábeli zűrzavar
Folyamatos telefoncsörgés, végeláthatatlan adminisztrációs feladatok, lefagyó számítógépes rendszerek, folyamatosan ki-be mászkáló munkatársak darabolják fel folyamatosan a rendelést. Ráadásul összefolynak a munkafolyamatok, strukturálatlan a munkaszervezés is így ezek emiatt kevesebb idő jut egy-egy betegre, az ellátás kapkodva zajlik, mind az orvos, mind a beteg, feszült, türelmetlen, ami nagy mértékben rontja az ellátás minőségét.
Milyen megoldással lehetne megszüntetni a fenti állapotokat?
„Hiába fürösztöd önmagadban, csak másban moshatod meg arcodat” – A visszajelzési kultúra hiánya az egészségügyben
Hogyan lehetne motiválni az egészségügyi dolgozókat, hogy elmondják, a vezetőket pedig, hogy meghallgassák a kritikus, építő véleményeket egyaránt? Mi lenne erre a legjobb megoldás, hogyan lehetne ezt a leghatékonyabban, úgy megvalósítani, hogy ez a lehetőség minden egészségügyi dolgozó számára elérhető legyen, valamint, hogy az elmondott ne csupán pusztába kiáltott szó legyen?
Skynet – az okoskórház ébredése
Egy olyan folyamatmenedzsment kezelő rendszer tervezése a feladat, amely a beteg belépésétől az egészségügyi intézményből való távozásán át az utókezelésig nem csak segít nyomon követni a folyamatot, hanem a tervezhetőségből adódóan optimalizálja is a folyamatot, megszüntetni a betegfeltorlódást. (Visszakereshetőség, betegedukáció, statisztika)
Kérem a következőt!
Egy olyan egységes betegregisztrációs és beteghívó platform megtervezése a feladat, amely minden korosztály részére könnyedén alkalmazható. Fontos eleme, hogy az kezelőorvos részére “látható legyen”, hogy éppen merre jár a beteg.
Írtam én már eleget
Egy olyan IT alapú megoldást keresünk, amely amellett, hogy segít az adminisztratív terhek csökkentésében, könnyen kezelhető és elérhető dokumentumkezelést biztosít az egészségügyi dolgozóknak (és akár a betegeknek is?)
A részvételhez semmilyen előképzettség nem szükséges, csupán hallgatói jogviszony, te és a lelkesedésed kell!
További információ és regisztráció https://itdweb.hu/i-days-2021/

INNOVATION VILLAGE 2021 - Deep tech fejlesztések
2021-11-04 - 2021-11-05 | Online
Az Enterprise Europe Network társszervezésében online nemzetközi fórumra és üzletember találkozóra kerül sor, melynek középpontjában a deep tech fejlesztések és a digitális átalakulás állnak.

A kétoldalú üzletember találkozók mellett szakmai előadások keretében ismerkedhetnek meg a résztvevők a deep tech megoldások bevezetésével, kiterjesztésével kiaknázható lehetőségekkel.
Kiemelt témák:

Biotech
Clean Tech
Védelmi és biztonsági szolgáltatások
Kvantumszámítás
Agrotech
Zöld kémia
IKT, IoT, AI
Gépi tanulás
Robotika
Alapanyagok, innovatív gyártás

A rendezvény díjmentes, de a részvétel előzetes regisztrációhoz kötött:
REGISZTRÁCIÓ

A bioinformatika jelene és perspektívái - szakmai konferencia
2021-11-04 17:00 - 19:00 | Pécsi Szalon, Széchenyi tér 16., Pécs, Baranya, 7625, Magyarország
A PEIK Zrt. (Pécsi Egészségipari Innovációs Központ Zrt.) által megrendezett konferencia sorozat fő célkitűzése az egészségipar, az egyetem és más ipari szereplők találkozása révén különböző tématerületeken keresztül, a régióban rejlő lehetőségek és hiányosságok feltárása, valamint a közös gondolkodás és együttműködések kialakítása.

A rendezvénysorozat negyedik állomására meghívott előadók, kutatók és üzleti szférában is jártas szakemberek a szakmai szemszög mellett az üzleti vonal lehetőségeibe és gondolatébresztő témáiba is betekintést nyújtanak.

PROGRAM
16.00 – Érkezés és regisztráció, korai érkezők korai kérdezők
17.00 – 17.10 PEIK Zrt. vezérigazgatójának köszöntője – Dr. Szemerey Zoltán
17.10 – 17.30 A modern számítógép-tudományok alkalmazása orvosbiológiai információk kezelésére – Dr. Lustyik György, a Soft Flow Kft. alapítója
17.30 – 17.50 Bioinformatika és molekula modellezés – Dr. Czömpöly Tamás, a Soft Flow Kft. alkalmazott biotechnológia vezetője
17.50 – 18.10 A rendszeres sport, mint betegség-megelőzés, molekuláris mintázatának bioinformatikai analízise – Dr. Kvell Krisztián, a Pécsi Tudományegyetem Gyógyszerésztudományi Kar Gyógyszerészi Biotechnológia Intézet tanszékvezető helyettese
18.10 – 18.30 – Mesterséges intelligenciával vezérelhető 3D nyomtatott felső végtagi protézis fejlesztése – egy egyetemi spin-off története – Péntek Attila, a ProLimb Kft. alapítója
18.30 – 18.50 – Dél-Dunántúl ezüstbányája: Silver Economy avagy Ezüstgazdaság – Dr. Sik Attila – PTE-ÁOK Transzdiszciplináris Kutatások Intézet intézetvezetője
18.50 – 19.00 – Piacra viteli lehetőségek és európai szintű közreműködő partnerhálózat – Dr. Liber Noémi PTE-ÁOK Transzdiszciplináris Kutatások Intézet intézetvezető helyettese
19.00 – Felvetések, ötletek és kérdések egy hidegtálas vacsorával és sörkóstolóval körítve

Konferencia helyszíne:
A Pécsi Szalon rendezvényterme, Pécs, Széchenyi tér 16.

A konferencián való részvétel ingyenes, de a korlátozott létszám miatt regisztrációhoz kötött!

Regisztráció: a papp.petra@peik.hu e-mail címen, legkésőbb 2021. november 2-ig

Contact-Contract MSV 2021 - személyes rendezvény
2021-11-08 - 2021-11-10 | Brno, Cseh Köztársaság
Az Enterprise Europe Network tagjai által szervezett esemény Brnoban kerül megrendezésre, célja pedig az üzleti tárgyalásokra és kapcsolatépítésre való felület biztosítása. A rendezvényen személyes formában lehet résztvenni.
A résztvevők listája megtekinthető ITT.
A részvétel ingyenes, de regisztrációhoz kötött.
Regisztrálni itt lehet:
REGISZTRÁCIÓ

#MES Insights Matchmaking - online rendezvény
2021-11-09 - 2021-11-11 | Online
Az Enterprise Europe Network szervezésében létrejövő esemény a közlekedésipar területein mozgó vállalatok számára biztosít kapcsolatépítő felületet a virtuális térben, előre szervezett B2B találkozók formájában.
Érintett területek:

Autóipar
Kereskedelmi járművek
Vasúti közlekedés

A rendezvényen való részvétel ingyenes, de regisztrációhoz kötött.
Regisztrálni itt lehet:
REGISZTRÁCIÓ

Elmia Subcontractor Connect 2021 - személyes és online rendezvény
2021-11-09 - 2021-11-12 | Online
Az Enterprise Europe Network által szervezett esemény keretein belül a résztvevőknek virtuális és személyes üzleti tárgyalások lebonyolítására lesz lehetősége. A találkozók megszervezése online felületen történik, majd a virtuális térben, az Elmia Subcontractor Fair látogatói számára pedig személyesen nyílik lehetőség üzleti konzultációra.
A résztvevők listája megtekinthető ITT.
A részvétel ingyenes, de regisztrációhoz kötött.
Regisztrálni itt lehet:
REGISZTRÁCIÓ

Retaissance Live - Online üzletember találkozó
2021-11-09 08:30 - 17:00 | online
2021. november 9-én az Enterprise Europe Network exkluzív rendezvényt szervez „Retaissance Live” elnevezéssel, hogy segítse az európai prémium divat- és életmód márkák, valamint a vásárlók összekapcsolását az innováció, a kereskedelem és a jelenlegi kihívások leküzdése érdekében.
A vállalatoknak 2021. október 31-ig van lehetőségük regisztrálni a platformra.
Erre az exkluzív eseményre több mint 800 üzletet és e-kereskedelmi platformot képviselő vásárló regisztrál, akik a világ 35 országában több mint 50 millió vásárlót képviselnek.
A Retaissance Live azért jött létre, hogy tisztességes és egyenlő versenyfeltételeket teremtsen a független és fenntartható márkák számára a divat, a lábbelik, az ékszerek, a szépségápolás, a gyermekruházat és a kiegészítők ágazatában, hogy növeljék márkájuk jelenlétét és értékesítési bevételeiket világszerte.
Fontos határidők
2021. november 3-án a platformra regisztrált cégek egy exkluzív 3 órás workshopon vehetnek részt, amely segít nekik az üzleti ajánlatok kidolgozásában és a vevőknek való meggyőző és eredményes bemutatkozás előkészítésében.
Ezt a workshopot a következők tartják:

Az Egyesült Királyság vezető kiskereskedelmi aggregátora, a Retaissance, egy vezető divat- és életmódügynökség, amely prémium kategóriás független márkák közösségét építi, és tisztességes és egyenlő feltételeket biztosít számukra a kereskedelem lehetővé tételéhez, valamint globális jelenlétük és bevételeik növeléséhez.
NuORDER, amerikai székhelyű, vezető B2B e-kereskedelmi platform, amely segíti a márkákat abban, hogy zökkenőmentes, együttműködőbb nagykereskedelmi folyamatot biztosítsanak, ahol a vevők valós időben böngészhetnek a termékek között, megtervezhetik a választékot és okosabban vásárolhatnak.

2021. november 9-én a kiválasztott márkák találkoznak az őket kiválasztó vevőkkel, hogy bemutassák termékeiket és kínálatukat. Partnereink előzetesen gondosan kiválasztják a márkákat, melyek összhangban vannak jelenlegi márkakínálatukkal és alapvető értékeikkel. Így mind a márkák, mind a kiskereskedők aznap komolyan tárgyalhatnak az üzletről.
Az eseményen való részvétel a Retaissance és a NuORDER szponzorációjának köszönhetően teljesen ingyenes, hogy támogassák a gyorsan fejlődő kiskereskedelmi ágazatot és az innovatív márkákat.
Miért vegyen részt?

Divat- és életmódmárkaként, technológiai fejlesztőként – betekintést nyerhet az új vásárlók viselkedésébe és preferenciáiba;
Kiskereskedőként és vásárlóként – fedezzen fel olyan egyedi és innovatív márkákat és technológiákat, amelyek vonzóak a fogyasztók számára, és illeszkednek a jelenlegi portfóliójukhoz valamint a legfontosabb alapértékeihez.
Szövetségként – ossza meg a meglátásait az új, feltörekvő független márkákkal, és támogassa a kiskereskedelmi iparágat.

Milyen területről várják a résztvevőket?

Divat
Szépség
Lábbeli
Ékszerek
Gyermekruházat
Kiegészítők
Technológiák

REGISZTRÁCIÓ

Ismerje meg Argentína, Brazília, Mexikó gazdaságát, üzleti lehetőségeit (online)
2021-11-09 15:00 - 17:00 | online
Melyek azok az egyedi szempontok, nehézségek és lehetőségek, amelyeket figyelembe kell vennünk ahhoz, hogy a magyar cégek eséllyel indulhassanak Argentína, Brazília, Mexikó piacain?
Ezúton ajánljuk figyelmébe az Enterprise Europe Network magyarországi hálózat exportfejlesztési programját!
Időpont: 2021. november 9. kedd, 15.00 óra (online)
Az esemény magyar és angol nyelvű.

Argentína: A külképviselethez 3 MERCOSUR ország tartozik, Argentína (45 millió lakos), Paraguay (7,2 millió lakos) és Uruguay (3,5 millió lakos). Mindhárom ország jelentős importra szorul gépek, berendezések, technológiai termékek területén. Fejlett mezőgazdasággal és mezőgazdasági technológiák iránti igénnyel rendelkeznek. A környezetvédelem, vízgazdálkodás és fenntarthatóság még gyerekcipőben jár éppen ezért igény mutatkozik ilyen termékekre, szolgáltatásokra. Az első magyar-argentin-paraguayi-uruguayi orvostechnológiai üzletember találkozó 2021 novemberében lesz.
Brazília: A külképviseleteihez összesen 212,6 millió lakosságszámú piac tartozik. A brazil gazdaság meghatározó ágazatai az élelmiszeripar, a gépjárműipar, az energetika az építőipar és az ICT. Jelentős igény mutatkozik a következő területeken: vízgazdálkodás, agrártechnológia, orvostechnológiai eszközök, autóalkatrészek, vegyipari, olaj és gázberendezések, biztonság(technika)i rendszerek.
Mexikó: A mexikói piac húzóágazatai között kiemelendő a turizmuson túl az autóipar, az energetika, az élelmiszeripar és a gyógyszeripar. Különösen nagy lehetőség mutatkozik az orvostechnológiai, autóelektronikai, vízipari, intelligens városüzemeltetési rendszerek, valamint az élelmiszeripari új technológiák terén. A külképviselet Mexikóban (129 millió fő) van, de akkreditációja kiterjed 6 további országra: Belize (290 ezer fő), Costa Rica (4,1 millió fő), Guatemala (12,3 millió fő), Honduras (7,3 millió fő), Nicaragua (5,6 millió fő), El Salvador (6,8 millió fő).

Program és f​​​​​ő témakörök:
15.00 – 16.00 Argentína, Brazília, Mexikó gazdaságának aktuális helyzete, annak jövőbeni kilátásai
Hogyan tudunk sikeresek lenni magyarként az adott piacokon? Kereskedelmi sajátosságok, tapasztalatok, praktikus tanácsok. Vámtechnikai és engedélyeztetési kérdések. Üzleti lehetőségek magyar vállalatok számára az adott országokban.
16.00 – 16.45 Szellemi tulajdonvédelem Latin Amerikában – angol nyelvű előadás 45 percben
16.45 – Kérdések, válaszok

Előadók:
Németh József külgazdasági attasé Magyar Nagykövetség Argentína, Buenos Aires
József Balázs külgazdasági attasé Magyar Nagykövetség Brazília, Sao Paulo
Olti Máté külgazdasági attasé Magyar Nagykövetség Mexikó, Mexikóváros
César Fernández Elvira, iparjogvédelmi szakértő Latin America IP SME Helpdesk – angol nyelvű előadás

Lebonyolítás: Microsoft Teams rendszerrel. (A meghívót a regisztráltak a rendezvény előtt megkapják.) A programot 2-2,5 órás időtartamra tervezzük.
Részvételi feltétel: A programon a részvétel térítésmentes, de feltétel az előzetes online jelentkezés.
Jelentkezés: online, ezen a linken
A rendezvény a Fejér Megyei Kereskedelmi és Iparkamara főszervezésében, a Pécs-Baranyai Kereskedelmi és Iparkamara és a HEPA Magyar Exportfejlesztési Ügynökség szakmai támogatásával valósul meg.

H2WORLD - hibrid üzletember találkozó
2021-11-10 - 2021-11-19 | Majorossy Imre utca 36., Pécs, 7625, Magyarország
A november 10-12. között a H2Worldben megrendezésre kerülő Nemzetközi Hidrogénenergia Kiállítás és Fórumon dél-koreai és nemzetközi vállalatok és szakértők találkoznak, hogy megvitassák a hidrogénstratégia, a hidrogénmobilitás, az energiatermeléshez használt üzemanyagcellák és a termelés kulcsfontosságú témáit.
Találkozzon vezető hidrogénszakértőkkel Koreából és a világ minden tájáról. Ossza meg tudását, kezdeményezzen új üzleteket és találjon együttműködési partnereket.
Kulcsterületek:

Üzemanyagcella-technológiák
A hidrogén mobilitási alkalmazása
Hidrogéntermelés

Az eseményen való részvétel ingyenes.
A részletes program ITT tekinthető meg.
Regisztrálni itt lehet: REGISZTRÁCIÓ

Közép-Európai Űripari Nap és Üzleti Találkozó
2021-11-11 10:00 - 17:00 | Majorossy Imre utca 36., Pécs, 7625, Magyarország
Az űripar számára „CENTRAL EUROPE SPACE INDUSTRY DAY & BROKERAGE” címmel rendeznek Brno-ban konferenciát és üzletember találkozót.
Dátum: 2021. november 11., 10.00-17:00 óra
Helyszín: Brno (Csehország), Hotel Passage, Lidická 23

A rendezvény lehetőséget nyújt az űriparban és űrkutatásban tevékenykedő közép-európai (cseh, lengyel, szlovák, magyar) cégek, stakeholderek, kutatóintézetek, egyetemek képviselőinek, illetve az anyagkutatás területéről nem közvetlenül űripari cégek és kutatóintézetek, alkatrész-beszállítók, IT fejlesztők (stb.) képviselőinek megismerésére, együttműködések kialakítására a régióban.

A Central Europe Space Industry Day and Brokerage kiváló alkalom

a legfrissebb intézményi és piaci trendek és innovációk megismerésére
új technológiai partnerekkel / végfelhasználókkal való találkozásra rövid (20 perces), előre szervezett találkozók keretében
K+F partnerek megtalálására, különös tekintettel az Európai Űrstratégiára, az Európai Űrügynökség (ESA) és a Horizon Europe által indított K+F programokra.

A rendezvény a Czech Trade, a Cseh Közlekedési Minisztérium, a JIC innovációs ügynökség szervezésében a HEPA, a lengyel Krakow Technology Park és a szlovák BIC Bratislava társzervezésével, a Külgazdasági és Külügyminisztérium közreműködésével valósul meg.

A fórumon való részvétel ingyenes, de regisztrációhoz kötött. A kiutazásról és a szállásról az adott cég saját maga gondoskodik.

Kérjük, regisztráljon a rendezvény online platformján és foglaljon tárgyalásokat a résztvevő cégekkel, kutatóintézetekkel, stakeholderekkel!

Az esemény weboldala és regisztráció:
https://central-europe-space-industry-day.b2match.io/

Kamarai Beszállítói Fórum
2021-11-11 13:00 - 16:00 | online
A Heves Megyei Kereskedelmi és Iparkamara beszállítói rendezvénysorozatának jó példája alapján 2021-ben – próba jelleggel – a Pécs-Baranyai Kereskedelmi és Iparkamara is lehetőséget biztosít Baranya megye TOP 100 vállalkozása számára, hogy csatlakozzon.

Az idei rendezvényre előreláthatóan vegyes formában kerül sor, azaz mindenki számára ONLINE, Egerben pedig SZEMÉLYES tárgyalásokra is lehetőség lesz.
Az ITT & MOST platform segítségével AZ EGÉSZ ORSZÁG TERÜLETÉRŐL, sőt, a HATÁROKON TÚLRÓL IS várunk beszállítójelölteket!
A program célja, hogy a jelentősebb vállalatok a beszállítóikat lokalizálják, növelve a hazai beszállítók részarányát és az ellátás biztonságát minél több termékcsoportnál, mely minden szereplő közös érdeke. A program során közvetlen üzleti tárgyalásokra (b2b) kerül sor az előzetes bejelentkezések alapján, cégenként 15-15 perc időtartamokban.

A szervezés idén is két fordulóban történik.
1. Heves megye és Baranya megye meghatározó közép- és nagyvállalatainak megkeresése
Megkeressük a két megye meghatározó cégeit, hogy küldjék meg beszállítói igényeiket (termékek/szolgáltatások/technológiák).
2. A beérkezett igények meghirdetése a potenciális beszállítók felé, regisztráció, tárgyalások előkészítése
A regisztráló cégek megadják a profiljukat, illetve, hogy mely cégekkel szeretnének tárgyalásokat folytatni. Előszűrhetik a jelentkezőket, vagyis nem szükséges mindenkivel tárgyalniuk. Ezt követően a visszaigazolt tárgyalások alapján a kamarák elkészítik a tárgyalási menetrendet. A beszerzők természetesen beszállítóként is tárgyalhatnak a programhoz csatlakozó nagyvállalatokkal.
A korábbi évek beszállító fórumai számokban (Heves megyében):

évi 10-15 beszállítót kereső, a megye gazdaságát meghatározó közép- és nagyvállalat
több ezer potenciális beszállító tájékoztatása
több, mint 150 regisztrált beszállítójelölt
több, mint 200 visszaigazolt és megvalósult tárgyalás
a közép- és nagyvállalatok beszerzői 20-25 tárgyalást folytattak évente (több beszerző kollégával lehetőség van több párhuzamos tárgyalás lefolytatására is).

Dátum: 2021. november 11. (csütörtök)
(Személyes beszállítói tárgyalások Egerben: 9:00 – 13:00)
Online beszállítói tárgyalások: 13:00 – 16:00
Az online technikai információkról a későbbiekben egyeztetünk a regisztrált vállalatok által megjelölt kapcsolattartó kollégákkal.
A beszállítójelöltek listáját a rendezvény előtt küldjük meg a beszerzőknek, akik így kiválaszthatják azokat a potenciális partnereket, akikkel tárgyalni kívánnak.
Részvételi díj: az önkéntes kamarai tag beszerzők és a beszállítók számára díjmentes. A nem önkéntes kamarai tag beszerzők számára 100.000 Ft + ÁFA.
A kamarák az alábbi lehetőségeket biztosítják:

Heves és Baranya megyén belül a potenciális beszállítók tájékoztatása a beszállítói lehetőségről, a keresett termékek/szolgáltatások/technológiák köréről
Heves és Baranya megyén túl, a kamarai hálózat bevonásával ORSZÁGOSAN TÖBB EZRES vállalati kör tájékoztatása kamarai honlapok, hírlevelek formájában
ELŐSZŰRÉSI LEHETŐSÉG a regisztrált beszállító-jelöltek között (nem szükséges minden jelentkezővel tárgyalni)
Folyamatos kapcsolattartás a program előkészítése során
Tárgyalási menetrend kialakítása, 15-15 perces tárgyalásokkal
Online tárgyalási platform biztosítása, illetve Egerben személyes tárgyalási lehetőség
Tárgyalások koordinálása
Büfé (2021-ben csak az egri helyszínen)
AKÁR 60 BESZÁLLÍTÓI TÁRGYALÁS.

Bővebb információ:
Heves megye: Becskei Márk HKIK projektiroda vezető Tel.: +36-36/ 429-614, 121-es mellék, Mobil: +36-20/ 517-9290, E-mail: mark.becskei@hkik.hu
Baranya megye:
Császár Gergely PBKIK irodavezető Tel.: +36-72/507-186, Mobil: +36-20/442-2080, E-mail: csaszar.gergely@pbkik.hu;
Szigeti Rudolf PBKIK projekt menedzser Tel.: +36-72/ 507-172, Mobil: +36-20/ 371-2172, E-mail: szigeti.rudolf@pbkik.hu

BIT2B - virtuális üzletember találkozó
2021-11-12 | Online
Az Area Science Park BIT2B egy virtuális esemény, amely lehetőséget ad arra, hogy az Area Science Parkban letelepedett, a digitális és a fenntarthatósággal kapcsolatos innovatív megoldásokat fejlesztő vállalatokkal találkozzanak.
Az AREA Science Park szeretettel várja azokat a vállalatokat, startupokat, kutatással foglalkozó szervezeteket, amelyek hajlandóak együttműködési lehetőségeket kialakítani és közös projekteket, valamint üzleti és technológiatranszfert kialakítani a digitalizáció és a fenntarthatóság területén.
Fő témák:

Elektronika és távközlés
Mesterséges intelligencia és gépi tanulás
Big data és felhőalapú számítástechnika
GIS, flottakezelés, logisztika
Ipari automatizálás, robotika és képfeldolgozás
Virtuális prototípusgyártás és ipari folyamatok optimalizálása
Vállalati digitális tanulás, E-Coaching eszközök
Multimédiás tartalmak és eszközök, VR, AR
Kép- és adatkezelés
Környezetvédelem, megújuló energiaforrások kezelése és biogáz
Bioalapú források ipari alkalmazásokhoz
A mezőgazdaságban alkalmazott ICT
Körforgásos gazdaság

A részletes program ITT található.
Regisztrálni itt lehet: REGISZTRÁCIÓ

Torino Fashion Match 2021 - online üzletember találkozó
2021-11-15 - 2021-11-18 | Online
Az Enterprise Europe Network társszervezésében online üzletember találkozóra kerül sor a Torinoi Divathét keretében.

A rendezvény kiváló lehetőséget biztosít a textil- és a divatipar cégeinek, a tervezőknek, a kis- és nagykereskedőknek a nemzetközi piacon való megjelenésre, a divatipar legújabb trendjeinek, technológiáinak feltérképezésére; a külföldi partnerkapcsolataik kialakítására, bővítésére és így potenciális üzleti partnerek megismerésére.
A rendezvény résztvevői előzetesen feltöltött cégprofiljaikkal bemutathatják szolgáltatásaikat, termékeiket és egyéni igényeik, ajánlataik megfogalmazásával a legtöbbet hozhatják ki a személyre szabott, előre ütemezett üzleti találkozóikból.
Kiemelt témák:

Textil- és divatipar (ruházat és kiegészítők)
Kreatív ipar (ékszerek)
IKT megoldások a kreatív iparban
Értékesítés, e-kereskedelem
Divatipari befektetők – női vállalkozók

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ

Smart City Expo 2021 - hibrid üzletember találkozó
2021-11-16 - 2021-11-18 | Barcelona, Recinte Modernista de Sant Pau, Barcelona, Spain
A Smart City 2021 egy továbbfejlesztett hibrid, platformokon átívelő élmény lesz, amely a helyszíni és az online B2B találkozókat kombinálja.
A rendezvény keretein belül lépjen kapcsolatba az iparág vezetőivel és a közszféra érdekelt feleivel.
A résztvevők előre egyeztetett, célzott helyszíni és virtuális B2B találkozókon vesznek részt, ahol projektalapítások és együttműködések megvitatására kerül sor.
Főbb témák:

Megalapozó technológiák
Energia és környezetvédelem
Holnap.Mobilitás
Kormányzás és gazdaság
Élet és befogadás
Infrastruktúrák és épületek
Biztonság és védelem

A részletes program ITT található.
Regisztrálni itt lehet: REGISZTRÁCIÓ

Kormányzati szerepvállalás és stratégiai kommunikáció Kínában - európai KKV-k számára
2021-11-17 09:00 - 11:00 | Online
A hibrid workshop célja, hogy a legjobb gyakorlatokon és esettanulmányokon keresztül útmutatást és tippeket adjon az európai KKV-knak arra vonatkozóan, hogy miként közelíthetik meg, vonhatják be és miként tárgyalhatnak a kínai kormánnyal regionális és nemzeti szinten, különböző csatornákon keresztül, beleértve a kereskedelmi kamarákat, nyilvános rendezvényeket, egyetemi oktatókat, és a kínai médiát.

A kormányzati ügyek (Government Affairs – GA) Kínában mindig is kritikus pont volt a külföldi vállalatok napirendjén. Míg a nagy multinacionális vállalatok külön GA-csapattal és költségvetéssel rendelkeznek, sok európai vállalkozás még mindig másodlagos fontosságúnak tekinti ezt a területet, és többnyire passzív hozzáállást tanúsít, például az ellenőrzésekkel, jóváhagyások vagy engedélyek megszerzésével kapcsolatban. A valóságban óriási előnyökkel jár, ha a kínai kormányhatóságok stratégiai szerepvállalásával proaktív megközelítésre térünk át, az európai KKV-knak nem kellene félniük ettől, még akkor sem, ha méretük és erőforrásaik korlátozottak.
PROGRAM
16:00-16:10 Az EU KKV Központ bemutatkozása – Alessio Petino, tudáskoordinátor, EU KKV Központ
16:10-16:30 1. előadás – Érdekérvényesítés kezdőknek – Joe Cash, a CBBC politikai elemzője
Bevezetés a kínai érdekérvényesítési környezetbe (előítéletek kontra valóság)
Az üzleti szervezetek szerepe a külföldi cégek támogatásában Kínában: Hogyan lépnek kapcsolatba az üzleti szervezetek a kormánnyal
o Esettanulmány: A CBBC önkormányzati párbeszédek.
o Hogyan lépnek kapcsolatba az üzleti szervezetek a saját kormányukkal?
o Hogyan néz ki a lobbizás Kínában?
A kínai kormánnyal folytatott párbeszéd útjai:
o Konferenciák
o Kapcsolatok a K+F területén tevékenykedő akadémikusokkal
o Média…
o Kisebb kínai kormányzati intézmények
Stratégiák
o Példák azokra a vállalatokra, amelyek ezt jól megoldották
o A kínai hírek olvasásának fontossága/lokalizált személyzet
o Ismerd meg a jogaidat…
Következtetés
16:30-16:45 Kérdések és válaszok – Joe Cash
16:45-17:15 2. előadás – kormányzati környezet, stratégiák és taktikák a vállalati hírnév erősítésére – Magyar Róbert, a Sandpiper North Head vezető ügyvezető igazgatója
A Public Affairs (PA) és a kormányzati kapcsolatok (GR) bemutatása Kínában
o A kormányzati szervekkel való kapcsolatok kezelése.
Hogyan erősíthető a vállalati hírnév és a kínai kormánnyal való kapcsolatrendszer
o Az általános GR-környezet, stratégiák és taktikák bemutatása
PR és kommunikációs eszközök, amelyek segíthetnek az üzleti célok elérésében
Következtetés
17:15-17:30 Kérdések és válaszok – Magyar Róbert

További információ (angol nyelven) és regisztráció

A bajor autóipar fejlődése és jövőbeli tendenciái - hibrid fórum
2021-11-17 11:00 - 14:45 | Online
Értesüljön első kézből a bajor autóipar aktuális trendjéről és azok magyar beszállítókra gyakorolt hatásairól!

Az AUTOMOTIVE HUNGARY kiállításon megrendezésre kerülő szakmai fórumon bajor szakemberek mellett Magyarországon tevékenykedő bajor vállalatokat is meghívtunk, akik különböző szempontok alapján adnak aktuális tájékoztatást az ágazatot jelenleg meghatározó témákról. A rendezvényen a magyar beszállítók, mint a bajor cégek lehetséges partnerei, ellátási láncban gyakorolt szerepe is szóba kerül. Vegyen részt rendezvényünkön és tudjon meg többet a bajorországi autóipar helyzetéről és kilátásairól!
PROGRAM
Moderáció: Balogh Ilona, ügyvezető ig. helyettes, üzletfejlesztési osztályvezető
Német-Magyar Ipari és Kereskedelmi Kamara (DUIHK)
10:30 -11:00 Regisztráció
11:00 -11:10 Köszöntő, bajor-magyar gazdasági kapcsolatok
Barbara Zollmann, Bajor Szabadállam magyarországi képviseletének vezetője, a DUIHK ügyvezető elnökségi tagja
11:10 -11:30 Az autóipar Bajorországban – aktuális trendek
Dr. Klaus-Peter Potthast, osztályvezető, Gazdaságpolitika, Koordináció, Ipar, Bajor Gazdasági, Vidékfejlesztési és Energiaügyi Minisztérium
11:30 – 11:50 Az autóipar a 2020-as válságév után
Christopher Ettl, projektmanager, technológia, mobililás, Bayern Innovativ
11:50 – 12:10 Magyar beszállítók ellátási láncban betöltött szerepe – változások az elmúlt években
Kilián Csaba, CEO, Magyar Gépjárműipari Egyesület (MAGE)
12:10 -12:30 Az ellátási lánc jelenlegi problémái gyakorlati szemmel
Szente-Ferenc Zoltán, ügyvezető igazgató, Rehau- Automotive Kft.
12:30 – 12:40 Kérdések és válaszok
12:40 – 13:10 Ebédszünet
13:10 – 13:30 Új körforgásos gazdaság az autóiparban
Prof. Reinhard Büchl – INAS Institut für angewandte Nachhaltigkeit/Büchl Entsorgungswirtschaft GmbH – Büchl Hungaria Kft.
13:30 – 13:50 Digitalizáció az autóiparban
Horváth Iván, Siemens Zrt.
13:50 – 14:10 Az autóipar változásainak beszállítókra gyakorolt hatása
Wido Fath, ügyvezető igazgató, FATH GmbH
14:10 – 14:20 Kérdések és válaszok
A programváltoztatás jogát a szervezők fenntartják.
RÉSZVÉTEL
A rendezvényen való részvétel díjmentes, de előzetes regisztrációhoz kötött.
A rendezvényen kétféle módon vehet részt:
Személyesen a HUNGEXPO Budapest Kongresszusi és Kiállítási Központban (E pavilon, Türkiz Terem). A belépés védettégi igazolványhoz kötött.
Online (Zoom-on) azok számára, akik előzetesen regisztrálnak az online részvételre. A rendezvény linkjét a konferencia előtt néhány nappal küldjük meg a beregisztrált résztvevőknek.
Az előadások szinkrontolmácsolással hangzanak el.
Regisztráció: az online jelentkezési lap kitöltésével.
JELENTKEZÉSI HATÁRIDŐ: 2021. november 12.
A rendezvény a Bajor Állami Gazdasági, Vidékfejlesztési és Energiaügyi Minisztérium megbízásából és támogatásával valósul meg.

Black Sea online üzletember találkozó
2021-11-17 12:00 - 2021-11-18 14:00 | online
Az Enterprise Europe Network, a Samsun Kereskedelmi és Iparkamarával és a Trabzon Kereskedelmi és Iparkamarával közösen online üzletember találkozót szervez 2021. november 17-18-án.
A találkozón lehetőség lesz a Fekete-tenger környékén tevékenykedő, illetve ez Enterprise Europe Network társországainak vállalkozásaival tárgyalni.
A rendezvényen az alábbi ágazatok képviselői lesznek jelen:

Autóipar
Gépipar
Fémfeldolgozó ipar
Élelmiszerek és italok, tengeri termékek
Csomagolóipar
Vegyipar, műanyag és gumigyártás
Építőipar, Ipari konyha
Bányászat és ásványi anyagok
Bútoripar, textilipar és lakástextília

REGISZTRÁCIÓ

B2B/B2S @ISM 2021 - hibrid partnerkereső esemény
2021-11-18 - 2021-11-19 | Majorossy Imre utca 36., Pécs, 7625, Magyarország
A 2021. november 18-19-én, az Ipar 4.0 és az intelligens gyártás nemzetközi konferenciájának (ISM) 2021-es kiadása során megrendezésre kerülő hibrid partnerkereső esemény célja, hogy az Ipar 4.0 széles területéről érkező vállalatokat, szervezeteket és kutatóintézeteket vonzza – mindannyian kifejezetten arra összpontosítanak, hogy kapcsolatba lépjenek potenciális üzleti partnerekkel vagy projekt-összekötő partnerekkel.
Érintett témák:

Additív gyártás
Mezőgazdaság 4.0
Autonóm termelés
Blokklánc
Felhőtechnológiák
Számítási intelligencia
És még sok más

A részletes program ITT található.
A rendezvény nyelve angol, a rajta való részvétel pedig ingyenes.
A „helyszíni résztvevőként” történő regisztráció határideje: November 10.
A „virtuális résztvevőként” történő regisztráció határideje: Nov. 15. 13:00 óra.
Regisztrálni itt lehet: REGISZTRÁCIÓ

Ecuador open for business 2021 Business Summit - üzletember találkozó
2021-11-18 - 2021-11-19 | online
Ecuador nagyszabású üzleti rendezvényt szervez 2021. november 18-19-én Ecuador open for business 2021 Business Summit címmel. Fedezze fel az Ecuadorban rejlő potenciált és befektetési lehetőségeket ezen a személyesen, illetve virtuálisan is látogatható üzletember találkozón.
Várják a befektetőket, üzleti vezetőket és világszínvonalú szakértőket, hogy megvitassák a befektetésekkel, valamint a köz- és magánszféra partnerségével kapcsolatos leginnovatívabb kérdéseket.
A részletes program és az előadók elérhetőek ezen a linken: ecuadoropenforbusiness.com/en/schedule
További információk: ecuadoropenforbusiness.com
REGISZTRÁCIÓ

World of eMobility 2021 - személyes és online rendezvény
2021-11-18 - 2021-11-20 | Majorossy Imre utca 36., Pécs, 7625, Magyarország
Az Enterprise Europe Network közreműködésével szervezett esemény látogatóinak lehetősége nyílik a közlekedés és szállítmányozás területein előre szervezett, online vagy személyes üzleti tárgyalásokon részt venni. A szervezők ezenkívül az iparágat érintő témákban workshopokat és előadásokat kínálnak, melyek személyes és online formában is meghallgathatók.
A részletes program elérhető ITT.
A rendezvényen való részvétel ingyenes, de regisztrációhoz kötött.
Regisztrálni itt lehet:
REGISZTRÁCIÓ

Képzés: Reklamációkezelés, belső hibák feltárása és folyamatos fejlesztés
2021-11-18 09:00 - 2021-11-19 16:00 | Pécsi Kereskedelmi Központ, Majorossy Imre utca 36., Pécs, Magyarország
A képzés célja a résztvevők számára olyan alapszintű elméleti ismeretek és gyakorlati jártasságok átadása, melyek segítségével cégeiket/szervezeteiket/intézményeiket aktívan támogatva képesek lesznek folyamataik minőségügyi szempontok szerinti értékelésére, fejlesztésére, szükség esetén a beérkező reklamációk hatékony kezelésére.
További információk:
Reklamációkezelés, belső hibák feltárása és folyamatos fejlesztés

Pécs-Baranyai Kereskedelmi és Iparkamara
Felnőttképzési engedélyszám: E/2020/000151
Felnőttképzési nyilvántartási szám: B/2020/00615

PHARMAPOLIS TEN13 Klaszterkonferencia & B2B találkozók
2021-11-22 - 2021-11-24 | Online és Debrecen, Petőfi tér 10., Debrecen, 4025, Magyarország
A PHARMAPOLIS TEN13 Nemzetközi Klaszterkonferencia a klaszterek két fő fókuszterületéhez, a tematikus klaszterek fejlesztéséhez és működtetéséhez, valamint a gyógyszerészeti és egészségügyi szolgáltatásokhoz kapcsolódó kérdésekre fókuszál. A konferenciára Európa különböző országaiból valamint harmadik országokból is várjuk a résztvevőket. A rendezvény alkalmával a GINOP Klaszter Projekt eredményeinek ismertetésére és a projektben résztvevő felek beszámolójára is sor kerül. A rendezvény alkalmából a debreceni Enterprise Europe Network iroda nemzetközi üzletember találkozót szervez online és offline formában egyaránt.

A konferencián számos magyar és nemzetközi előadó gondolatébresztő előadását hallgathatják meg a résztevők.
A 2 napos konferencia programja (.pdf dokumentum)

A rendezvény ideje alatt a B2Match szoftver segítségével lehetősége van B2B találkozókon való részvételre online (2021. november 22-24.) és személyesen a helyszínen (2021. november 24. 13 órától).
A rendezvény lehetőséget nyújt a hazai klasztereknek, vállalatoknak, egyetemeknek és szervezeteknek, hogy előre egyeztetett kétoldalú B2B tárgyalások keretében nemzetközi partnerekkel tárgyalhassanak a következő szakterületeken:

klaszter együttműködések;
gyógyszerészeti termékek / gyógyszerek;
biotechnológia;
E-egészségügy;
kórházi és gondozási szolgáltatások;
élettudományok;
egyéb kapcsolódó területek

A részvétel térítésmentes, de előzetes regisztrációhoz kötött.

Kérjük, regisztráljon a rendezvény weboldalán és foglaljon tárgyalásokat B2Match platformon!

Az esemény weboldala és regisztráció:
https://hbkik.hu/pharmapolis-ten13-klaszter-konferencia-b2b-talalkozo/

AGROPODIOM 2021 agrár szakmai nap és online üzletember találkozó
2021-11-23 09:00 - 16:00 | Majorossy Imre utca 36., Pécs, 7625, Magyarország
A PRIMOM Alapítvány immár öt éve, a Nyíregyházi Egyetemmel együttműködve szervezi meg agrár szakmai napját, ahol a szakmai előadásokon első kézből értesülhetnek az agrár-élelmiszeripari vállalkozások a szektort érintő aktualitásokról. Idén kiemelt vendég Szlovákia, a programhoz online üzletember találkozó is tartozik.
Az eseményt szakmailag támogatja Nyíregyháza Megyei Jogú Város Önkormányzata is. A programhoz idén első alkalommal online üzletember-találkozó is tartozik, melyre már regisztrálhat Ön is.
A részvétel térítésmentes.
Használja ki Ön is az új kapcsolatok kiépítésének lehetőségét, regisztráljon Ön is a legnagyobb lehetőségeket kínáló Enterprise Europe Network hálózat eseményére!
A szakmai programról, előadásokról ide kattintva tájékozódhat.
Vegyen részt online üzleti találkozókon, regisztráljon itt és foglaljon üzleti megbeszéléseket: AGROPODIOM 2021
A szakmai eseményen való részvétel az agrárszaktanácsadók számára kreditpontok jóváírását biztosítja.
* * *
Az Enterprise Europe Network a világ legnagyobb üzletfejlesztési hálózata, melynek célja, hogy Önnek is segítséget nyújtson külpiaci törekvéseiben, partnerközvetítéssel, tanácsadással, információszolgáltatással térítésmentesen. Forduljon hozzánk, hogy támogatásunkkal hozzájáruljunk az Ön üzleti sikereihez! Keresse fel az Önhöz legközelebb található irodánkat!
A Pécs-Baranyai Kereskedelmi és Iparkamarában működő iroda munkatársainak elérhetőségei: kattintson ide!
Magyarország összes irodájának elérhetősége: kattintson ide!

Képzés: Minőségirányítási belső auditor
2021-11-23 09:00 - 2021-11-25 16:00 | Pécsi Kereskedelmi Központ, Majorossy Imre utca 36., Pécs, Magyarország
A képzés célja kiemelten az MSZ EN ISO 9001:2015 szabvány szerinti minőségirányítási rendszert bevezetni szándékozó, vagy már működtető kis- és középvállalkozások minőségkultúrájának fejlesztése azzal, hogy közérthetően, tömören összefoglalja a minőséggel és minőségirányítással, továbbá az auditálással kapcsolatos legfontosabb tudnivalókat és gyakorlati módszereket.
Cél, hogy a résztvevők ismerjék meg és értsék az MSZ EN ISO 19011:2018 auditálással kapcsolatos szabványban leírtakat. Legyenek képesek összeállítani az auditáláshoz szükséges kérdéslistát és belső auditokat szervezni és lebonyolítani, valamint az auditok eredményét értékelni és fejlesztési javaslatokat indítványozni.
További információk:
Minőségirányítási belső auditor képzés

Pécs-Baranyai Kereskedelmi és Iparkamara
Felnőttképzési engedélyszám: E/2020/000151
Felnőttképzési nyilvántartási szám: B/2020/00615

Turizmus, vendéglátás - ágazati fórum (NTAK, szálláshely-minősítés, adózás, HACCP)
2021-11-23 14:00 - 16:00 | Vas Vármegyei Kereskedelmi és Iparkamara székháza, Honvéd tér 2., Szombathely, Vas, 9700, Magyarország
2022 januárjától kezdődik a magyarországi szálláshelyek kötelező minősítése, melyet a Magyar Turisztikai Minőségtanúsító Testület végez. A fő szabályok szerint december 31-ig minden működő hazai szállodának regisztrálnia kell a szálláshely-minősítő oldalon, majd kérelmeznie kell a minősítést, amely első alkalommal díjmentesen vehető igénybe.
A Vas Megyei Kereskedelmi és Iparkamara által szervezett „Turizmus, vendéglátás ágazati fórum” egyik témája is ez lesz, a Nemzeti Turisztikai Adatszolgáltató Központ munkatársa tart tájékoztatót a regisztrációval kapcsolatban.
PROGRAM

Köszöntő – Cseri József tagozati elnök, VMKIK
A vendéglátó és turisztikai ágazatot érintő aktuális adózási kérdések – Csitkovics Edina Beáta adóügyi igazgatóhelyettes, NAV Vas Megyei Adó- és Vámigazgatósága
A HACCP rendszerrel összefüggő ellenőrzések tapasztalatai – Vas Megyei Kormányhivatal Élelmiszerlánc-biztonsági és Állategészségügyi Főosztály munkatársa
Regisztráció az NTAK rendszerébe – Nemzeti Turisztikai Adatszolgáltató Központ munkatársa
A szálláshelyek minősítési rendszerének gyakorlata – Csere András régióvezető, Magyar Szállodák és Éttermek Szövetsége
Az információs és kommunikációs technológiák alkalmazásának aktuális kérdései – Nagy Tibor IKT tanácsadó, Modern Vállalkozások Programja
Mobilitási lehetőségek a vendéglátó és turisztikai ágazatban – Balogh Kátoly Zsolt főtitkár, VMKIK
A Magyar Kereskedelmi és Iparkamara Turisztikai Kollégiumának tevékenysége – Klára Ágnes kollégiumi tag, VMKIK

A fórum a Vas Megyei Kereskedelmi és Iparkamara székházában kerül megrendezésre.
A regisztráltak részére online csatlakozási lehetőséget is biztosítanak. Jelentkezni az alábbi e-mail címen lehet: takacs.tamas@vmkik.hu

A szakmai fórum a Vas Megyei Kereskedelmi és Iparkamara youtube csatornáján 2021. november 23-án 14.00 órától élőben követhető lesz: www.youtube.com/channel/UCOJju-nxtOjJpE9iHPB1VYA

Vállalkozói pódium - jelszó: a fenntarthatóság
2021-11-23 15:00 - 16:00 | Majorossy Imre utca 36., Pécs, 7625, Magyarország
A Vállalkozói pódium egy olyan beszélgetéssorozat, amelyben a meghívott vendég mind szakmai, mind emberi útjával példát mutat, inspirál, szakmai tapasztalatokat ad át vállalkozótársai számára. A hallgatóság megismerheti a vendég sikeres és tanulságos vállalkozói tapasztalatait, akár új ötletet kaphat a saját vállalkozása menedzseléséhez, fejlesztéséhez is. A rendezvényen lehetőség van kérdezésre, tapasztalatcserére, ezáltal egy újfajta nézőpont kialakítására is.
Aki kérdez: Kis Tünde műsorvezető
Aki válaszol: Róna Ágnes a ZaGa bag tulajdonosa és Felcser Dávid a Reggeli tulajdonosa.
Helyszín: Reggeli (Pécs, Király u. 23-25.)
Időpont: 2021. november 23. 15.00
A szakmai beszélgetésre a Pécs-Baranyai Kereskedelmi és Iparkamara Kis- és Középvállalkozás Fejlesztési Bizottsága szervezésében kerül sor.
A rendezvényen való részvétel díjmentes, de regisztrációhoz kötött. Jelentkezési határidő: 2021. november 18.
A rendezvényen a koronavírus ellen védett személy, valamint a felügyelete alatt lévő tizennyolcadik életévét be nem töltött személy vehet részt. A védettségi igazolvány mellett a személyazonosság igazolására alkalmas hatósági igazolvány vagy 48 óránál nem régebbi negatív PCR teszt bemutatása kötelező.
This form is currently closed for submissions.
